לגרון, ערפל בעיניים אבל ניסיתי להיראות אדישה והסמקתי כמו עגבניה, את זה אמרה לי תמי החברה שלי הטובה. אבל בכל זאת לפעמים נראה לי כאילו הוא מסתובב בסביבה איפה שאני נמצאת.  אני לא מאמינה שזה בגללי... אולי הוא אוהב את תמי... או את רויטל... גם שירי החברה שלי נראית מקסים... תמי גם אומרת שאני בכלל לא שמנה, וזה רק נראה לי, טוב, גם תמי לא יפהפיה, אבל היא חברה טובה ותמיד אנחנו הולכות יחד הביתה מביה''ס. אני אוהבת אותה, אני יכולה לסמוך עליה. היא מבינה אותי כי גם היא לא במרכז החברה. חמודה, תמי... מה הייתי עושה בלעדיה? צחי, צחי... מתה עליו. כשהוא הביט לי בעיניים שלשום הרגשתי שאני נמסה, כאילו אני ג'לי... ואז הסתכלתי על הרגליים שלי וחשבתי שהן שמנות ונראות כמו ג'לי ולא העזתי אפילו לחשוב שהוא אולי דוקא מחבב אותי... אבל איך שהוא הסתכל עלי... בחיים לא הרגשתי ככה. כמעט התעלפתי במקום וכשהוא נגע לי ביד, זה יכול להיות שבכוונה? ככה כאילו... בהיסוס... בטח בטעות. 100% בטעות. מי ירצה לגעת במכוערת כמוני? טוב שיש לי את תמי. לפחות. תמי אמרה לי שאני נחמדה, ושרואים את טוב הלב שלי בחיוך ובעיניים, שזה קורן ממני. קורן!!!